ભિલોડા બસ સ્ટેન્ડ નજીક વર્ષોથી “રાઠી કિરાણા” સ્ટોર નામની વર્ષો જૂની પેઢી ધરાવતા મુકેશભાઈ ધનરાજભાઈ રાઠી નામના વેપારી છેલ્લા કેટલાક વર્ષોથી ડાયાબિટીસ નામની અસાધ્ય બીમારીથી પીડાતા હોવાથી માનસિક રીતે અસ્વસ્થ રહેતા હતા બુધવારે ઘરે થી નીકળી જતા પરિવારજનોએ શોધખોળ હાથધરી હતી સોમવારે સવારે ભિલોડા નગરની સાઈ સમ્રાટ હોટલ નજીક પસાર થતી બુઢેલી નદી માંથી મુકેશભાઈ ધનરાજ ભાઈ રાઠી નો પાણીમાં ડૂબેલી હાલતમાં મૃતદેહ મળી આવતા પરિવારજનો ઘટનાસ્થળે પહોંચી ભારે આક્રંદ કરી મુકતા વાતાવરણમાં ભારે ગમગીની છવાઈ હતી ભિલોડા નગરના વેપારીઓ અને લોકોના ટોળેટોળા ઘટનાસ્થળે ઉમટ્યા હતા ભિલોડા પોલીસને જાણ કરતા તાબડતોડ નદીના કિનારે પહોંચી મૃતક વેપારીની લાશને ભિલોડા કોટેજ હોસ્પિટલમાં પીએમ માટે ખસેડી હતી.